ఉత్తర ప్రదేశ్
ఉత్తరప్రదేశ్ ప్రధానంగా గంగా యమునా మైదానప్రాంతంలో విస్తరించి ఉంది. ఇది బాగా జన సాంద్రత ఎక్కువైన ప్రాంతము. 2000 సంవత్సరంలో పార్లమెంట్ చట్టం ప్రకారం అప్పటి మరింత విస్తారమైన ఉత్తరప్రదేశ్ లోని ఉత్తర పర్వతప్రాంతం ఉత్తరాంచల్ అనే ప్రత్యేక రాష్ట్రంగా అవతరించింది. అయినా గాని ఉత్తరప్రదేశ్ దాదాపు 18కోట్ల జనాభా కలిగి ఉంది. ఇది భారతదేశంలో పెద్దరాష్ట్రము మాత్రమే కాదు. ప్రపంచంలోనే జనాభా పరంగా ఉత్తరప్రదేశ్ కంటే పెద్ద దేశాలు 5 మాత్రమే ఉన్నాయి. అవి - చైనా, భారత్, అమెరికా సంయుక్త రాష్ట్రాలు, ఇండొనేషియా, బ్రెజిల్. సమకాలీన భారత రాజకీయాలలో ఉత్తరప్రదేశ్ పాత్ర చాలా కీలకమైనది కావడానికి ఇది కూడా ఒక ముఖ్య కారణం.
సంత్ కబీర్ నగర్
ఉత్తర ప్రదేశ్ రాష్ట్ర 72 జిల్లాలలో సంత్ కబీర్ నగర్ జిల్లా (హిందీ:संत कबीर नगर जिला) ఒకటి. ఖలిలాబాద్ పట్టణం జిల్లాకేంద్రంగా ఉంది. సంత్ కబీర్ నగర్ జిల్లా బస్తి డివిషన్‌లో భాగంగా ఉంది. 1997 సెప్టెంబరు 5 న బస్తి జిల్లా నుండి 131 గ్రామాలు మరియు బంసి జిల్లాలోని సిద్ధార్ద్ నగర్ నుండి 161 గ్రామాలు చేర్చి సంత్ కబీర్ నగర్ జిల్లా రూపొందించబడింది. 
జిల్లా ఉత్తర సరిహద్దులో సిద్ధార్ధ్ నగర్ జిల్లా మరియు మహారాజ్‌గజ్ జిల్లా, తూర్పు సరిహద్దులో గోరక్‌పూర్ జిల్లా, దక్షిణ సరిహద్దులో అంబేద్కర్ నగర్ జిల్లా, పశ్చిమ సరిహద్దులో బస్తి జిల్లా ఉన్నాయి. జిల్లావైశాల్యం 1659.15 చ.కి.మీ.